Sókastro

Sókastro () on pieni Kreikan saari, joka kuuluu Dodekanesian saariryhmään ja sijaitsee Kárpathoksen saaren länsirannikon edustalla. Saaren pinta-ala on noin 0,125 neliökilometriä ja se on asumaton (vuonna 2011). Hallinnollisesti Sókastro kuuluu Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen.

Sókastro on alun perin ollut Kárpathoksen pääsaareen kytkeytynyt niemi. Saaren nimi viittaa siellä olleeseen bysanttilaisaikaiseen linnaan (kástro) ja linnoitettuun asutukseen, joka rakennettiin joskus ennen 900-lukua. Se on saattanut toimia Nikeforos II Fokaksen tukikohtana, kun hän valloitti Kreetan takaisin Bysantille vuonna 960. Linnasta on säilynyt raunioita.

Lähteet

Aiheesta muualla 

Dodekanesia
Kárpathos
Kreikan linnat